2021/404, в който се упоменават списъците, установени в приложение VI към същия регламент, на трети държави, територии или зони от тях, от които е разрешено въвеждането в Съюза на птици, оглеждани в плен, и зародишни продукти от птици, отглеждани в плен, така че тази категория птици, отглеждани в плен, да бъде изключена от списъците.
 (5)
 Обединеното кралство представи на Комисията информация, с която в съответствие с член 10 от Делегиран регламент (ЕС) 2020/692 доказва, че са изпълнени условията за признаване на статут „свободен от болест“ за цялата му територия по отношение на инфекция с вируса на болестта син език (BTV), установени в Делегиран регламент (ЕС) 2020/689 (5). Поради това вписването за Обединеното кралство в списъка на трети държави, територии или зони от тях, от които е разрешено въвеждането в Съюза на пратки с копитни животни (различни от еднокопитни животни и от копитни животни, предназначени за обособени специализирани животновъдни обекти), посочен в част 1 от приложение II към Регламент за изпълнение (ЕС) 2021/404, следва да бъде изменено, така че да включва цялата територия на тази трета държава. Поради това приложение II към Регламент за изпълнение (ЕС) 2021/404 следва да бъде съответно изменено.
 (6)
 В таблицата в част 1, раздел А от приложение VI към Регламент за изпълнение (ЕС) 2021/404 е установен списъкът на трети държави, територии или зони от тях, от които е разрешено въвеждането в Съюза на пратки с птици, отглеждани в плен, и със зародишни продукти от тях. Този списък следва да съответства на списъка на третите държави, от които е разрешен вносът на птици, отглеждани в плен, установен в приложение I към Регламент за изпълнение (ЕС) No 139/2013 на Комисията (6), който се прилагаше до 20 април 2021 г. Освен това заглавията на списъците в част 1, раздели А и Б от приложение VI към Регламент за изпълнение (ЕС) 2021/404 следва да бъдат изменени, така че в съответствие с член 62, параграфи 2 и 3 от Делегиран регламент (ЕС) 2020/692 състезателните гълъби да бъдат изключени от списъците, установени в част 1, раздели А и Б от приложение VI към Регламент за изпълнение (ЕС) 2021/404. Поради това приложение VI към Регламент за изпълнение (ЕС) 2021/404 следва да бъде съответно поправено и изменено.
 (7)
 В таблицата в част 1 от приложение VIII към Регламент за изпълнение (ЕС) 2021/404 е установен списъкът на трети държави, територии или зони от тях, от които е разрешено въвеждането в Съюза на пратки с кучета, котки и порове. Този списък следва да съответства на списъците на територии или трети държави, от които е разрешен вносът на кучета, котки и порове, посочени в член 1, параграф 1 от Решение за изпълнение (ЕС) 2019/294 на Комисията (7),което се прилагаше до 20 април 2021 г. Поради това приложение VIII към Регламент за изпълнение (ЕС) 2021/404 следва да бъде съответно поправено.
 (8)
 В таблицата в част 1 от приложение IХ към Регламент за изпълнение (ЕС) 2021/404 е установен списъкът на трети държави, територии или зони от тях, от които е разрешено въвеждането в Съюза на пратки със зародишни продукти